Diari Oficial de la Generalitat Valenciana


Sumari del DOGV 3287, del 16-07-1998 (1998/5580)

Informació pública de l'aprovació inicial de la liquidació definitiva de les quotes d'urbanització per a finançar l'obra de col·lectors terciaris de sanejament a les urbanitzacions L'Entredós, El Pi i Les Paulines i de les relacions individuals de propietaris afectats.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5580


Organisme emissor
:   Ajuntament de Mutxamel

Tipus de document
:   Anunci

Informació pública de l'aprovació inicial de la liquidació definitiva de les quotes d'urbanització per a finançar l'obra de col·lectors terciaris de sanejament a les urbanitzacions L'Entredós, El Pi i Les Paulines i de les relacions individuals de propietaris afectats. [1998/M5580]
  
L'alcalde president de l'Ajuntament de Mutxamel, fa saber:
  
Que, de conformitat amb la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i el Reglament de Gestió Urbanística, el Ple de l'Ajuntament, en sessió celebrada el 27de maig de 1998, va adoptar el següent acord:
  
Primer
  
Aprovar inicialment la liquidació definitiva de les quotes d'urbanització per a finançar l'obra de col·lectors terciaris de sanejament a les urbanitzacions L'Entredós, El Pi i Les Paulines, que té com a resum el següent:
  
A) Sanejament
  
- Cost total de les obres a repercutir als propietaris una vegada deduïda la subvenció de la Diputació 97.057.528 PTA.
  
- Percentatge a exigir per quotes d'urbanització 100%
  
- Base de repartiment: en raó a la superfície de la finca 100%
  
- Superfície total de les finques 169.365 m²
  
- Mòdul de repartiment 118,215977 PTA/m²
  
B) Pavimentació
  
- Cost total de les obres a repercutir als propietaris una vegada deduïda la subvenció de la Diputació 7.049.743 PTA.
  
- Percentatge a exigir per quotes d'urbanització 100%
  
- Base de repartiment: en raó a la superfície de la finca 100%
  
- Superfície total de les finques 75.198 m²
  
- Mòdul de repartiment 93,749076 PTA/m²
  
Segon
  
Aprovar inicialment, en base a la liquidació definitiva, les relacions individuals de propietaris afectats amb excepció de nom o raó social, domicili, superfície de parcel·la,mòdul de repartiment (regulat enl'apartat anterior) i quota definitiva, que figuren com a annexos A i B al present acord.
  
L'annex A importa 99.259.378 pessetes, segons la relació de 97 contribuents que comença per la senyora Adelaida Poza Ramos i acaba per la senyora Patricia González Santaella.
  
L'annex B importa 7.049.743 pessetes, segons la relació de 52 contribuents que comença pel senyor Rafael Paya Vicens i acaba per la senyora Patricia González Santaella.
  
La qual cosa s'exposa al públic perquè durant el temini de 20 dies, comptats a partir del dia següent d'aquesta publicació, o del rebut de la notificació individual de l'acord d'aprovació inicial de la liquidació definitiva, si açò fóra posterior, i a l'Oficina municipal de Rendes i Exaccions, els interessats puguen examinar l'expedient i formular les al·legacions que estimen oportunes.